Diari Oficial de la Generalitat Valenciana


Sumari del DOGV 9835, del 24-04-2024 (2024/3482)

Extracte de la Resolució de 20 de març de 2024, de la consellera de Medi Ambient, Aigua, Infraestructures i Territori, per la qual es convoquen ajudes per a la contractació d'educadors i educadores ambientals en les entitats locals, en el marc del Pla integral de residus a la Comunitat Valenciana, per a l'exercici de 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9835

Data del DOGV
:   24-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3482


Data del document
:   20-03-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Extracte

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

Extracte de la Resolució de 20 de març de 2024, de la consellera de Medi Ambient, Aigua, Infraestructures i Territori, per la qual es convoquen ajudes per a la contractació d'educadors i educadores ambientals en les entitats locals, en el marc del Pla integral de residus a la Comunitat Valenciana, per a l'exercici de 2024. [2024/3482]  
  
BDNS (identif.): 755125.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/755125  
  
Primer. Objecte  
L'objecte d'esta resolució és la convocatòria de les ajudes per al finançament de la contractació d'educadores i educadors pel que fa a la formació, informació, difusió i sensibilització a la ciutadania i a empreses generadores de residus, en la gestió dels residus domèstics.  
  
  
Segon. Entitats beneficiàries  
1. Seran entitats beneficiàries de les ajudes regulades per les presents bases les entitats locals de la Comunitat Valenciana que, en virtut de la Llei 7/2022, de 8 d'abril, de residus i sòls contaminats per a una economia circular, i de la Llei 5/2022, de 29 de novembre, de la Generalitat, de residus i sòls contaminats per al foment de l'economia circular en la Comunitat Valenciana, presten com a servici obligatori la recollida, el transport i el tractament dels residus domèstics generats en les llars, comerços i servicis dels seus respectius àmbits territorials.  
  
2. Les ajudes podran ser sol·licitades per les entitats locals que presten tals servicis bé de manera independent (municipis) o mitjançant associació de diverses entitats locals (àrees metropolitanes, mancomunitats o diputacions provincials), de conformitat amb el que es disposa en la Llei 7/1985, de 2 d'abril, reguladora de les bases del règim local, i en l'article 12.5 de la Llei 7/2022, de 8 d'abril.  
3. També es consideraran entitats beneficiàries de les ajudes els consorcis i entitats metropolitanes constituïts per a l'execució dels plans zonals de residus establits en el Pla de residus de la Comunitat Valenciana i en les seues ordes d'aprovació, en virtut del que es disposa en l'article 7.3 de l'esmentada Llei 7/2022, de 8 d'abril, i en l'article 108 de la Llei 8/2010, de 23 de juny, de la Generalitat, de règim local de la Comunitat Valenciana.  
  
  
4. Així mateix, podran ser beneficiàries de les ajudes les diputacions provincials, en virtut de les competències que tenen atribuïdes per l'article 7 de l'LRCV i en l'article 50 de la Llei de règim local de la CV. Les diputacions provincials podran presentar una sol·licitud per cada encomanda de gestió grupal de servicis que tinga encomanada.  
  
  
Tercer. Bases reguladores  
Orde 19/2021, de 4 d'octubre (DOGV 9194, 14.11.2021), de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores per a la concessió d'ajudes per a la contractació d'educadores i educadors ambientals en les entitats locals, en el marc del Pla integral de residus de la Comunitat Valenciana.  
  
Quart. Finançament de les ajudes  
L'import global màxim serà de 441.892,26 euros, i es finançaran a càrrec del crèdit de la línia S0528 del capítol IV, programa pressupostari 442B00, Qualitat i educació ambiental, aplicació S78310159.442B00, dels pressupostos de la Generalitat per a l'exercici 2024.  
  
Quint. Termini de presentació de sol·licituds  
Les sol·licituds d'ajuda es presentaran, via telemàtica, en el termini de deu dies hàbils a comptar des de l'endemà de la publicació de la convocatòria en el Diari Oficial de la Generalitat Valenciana i es dirigiran a la persona titular de la Direcció General de Qualitat i Educació Ambiental.  
  
València, 20 de març de 2024.- La consellera de Medi Ambient, Aigua, Infraestructures i Territori: Salomé Pradas Ten.